Konsertti- ja kongressitalo Mikaeli - Suomen kiinnostavin tapahtumatalo

Stand up- ilta Jacke Björklundin kanssa
2023-10-13 19:00 (Europe/Helsinki)
Satiirin kuningas ja sarkasmin keisari. Hyvät naiset ja herrat, Jacke Björklund!
Kotimaan suosituimpiin stand up -koomikoihin lukeutuva Jacke Björklund jatkaa kiertuettaan suuren kysynnän vuoksi myös syksyllä 2023. Kiertue saapuu Mikkelin Mikaeliin perjantaina 13. lokakuuta.
Huippusuositun koomikon esitykset ovat olleet viime aikoina lähes poikkeuksetta loppuunmyytyjä, joten lippujen hankkimisen suhteen ei kannata aikailla.
Tervetuloa nauramaan Stand up -iltaan Jacke Björklundin kanssa!
Keikan kesto noin 1,5h väliaikoineen
Liput 32.00 €

YONA – Tähtii ei voi omistaa / Peruuntuu
2023-10-19 19:00
Valitettavasti Yona – Tähtii ei voi omistaa -konsertti joudutaan perumaan. Konsertti oli tarkoitus järjestää Mikaelissa 19.10.2023.
Liput on mahdollista palauttaa Lippu.fi sivujen kautta: https://web.lippu.fi/palautus/
Palautus on mahdollista 21.10.2023 asti.
Pahoittelemme konsertin peruuntumisesta aiheutunutta harmia.

Yona lähtee konserttisalikiertueelle lokakuussa
Kotimaisen taidepopin supertähti Yona suuntaa yhtyeineen Suomea halkovalle konserttisalikiertueelle lokakuussa. Yhdeksän kaupungin Tähtii ei voi omistaa -kiertueen liput tulevat myyntiin perjantaina 18.8. klo 10:00. Kiertue kantaa pian julkaistavan uuden kappaleen nimeä.
Mittavan ja taiteellisesti kunnianhimoisen uran tehnyt Yona (oik. Johanna Rasmus) valmistelee parhaillaan yhdeksättä studioalbumiaan. Yona tunnetaan ennakkoluulottomasta tavastaan yhdistellä eri musiikkityylejä ja hänen kappaleilleen on ominaista vahva tunnelataus ja elokuvallisuus.
Yonan ilmaisuvoimaisessa yhtyeessä soittavat Juhani Grönroos (kitara), Juho Kanervo (sello), Antti Kujanpää (koskettimet), Tuomas Timonen (rummut), Antti Kivimäki (basso), Paavo Malmberg (ääni) sekä Jaakko Peltonen (valot).
Kriitikoiden ylistämä, Tapiola Sinfoniettan kanssa tehty, viimeisin albumijulkaisu Uni johon herään palkittiin viime vuonna sekä Kriitikoiden valinta -Emmalla että Teosto-palkinnolla. Albumi oli lisäksi ehdolla arvostetun Pohjoismaiden neuvoston musiikkipalkinnon saajaksi ja esitettiin kokonaisuudessaan loppuunmyydyissä konserteissa ympäri Suomen. Viime vuonna Yona ihastutti myös uusimmalla Vain elämää -kaudella.
Liput 42,00 €
Järjestäjä Loud’n Live Promotions Oy

Irina -konserttisalikiertue
2023-10-20 19:00
Irina lähtee harvinaiselle konserttisalikiertueelle
Irina lähtee lokakuussa kuusi paikkakuntaa käsittävälle konserttisalikiertueelle. Konserttien sisältö on suunniteltu konserttisaleja varten ja niissä tullaan kuulemaan tarinallinen läpileikkaus Irinan tuotannosta. Ohjelmisto koostuu lukuisista Irinan hiteistä, sekä tarkasti valikoiduista muista kappaleita.
Urallaan yli tuhat keikkaa tehnyt Irina on tehnyt viimeksi varsinaisen konserttisalikiertueen vuonna 2010. Luvassa on siis harvinainen konserttielämys sen sisällön, sekä esiintymispaikkojen suhteen.
Kesto 2 x 40min (väliaika 20min)
Liput 39,00 €

THE KING OF SWING - WOYTEK MROZEK & THE1ST NEW YORK ORCHESTRA / SIIRTYY
2023-10-22 19:00
Tapahtuma siirtyy vuoteen 2024, konsertin uusi ajankohta Mikaelissa on sunnuntai 28.4.2024 klo 19. Jo ostetut liput käyvät sellaisenaan.
Mikäli haluat palauttaa liput, onnistuu se 22.10. mennessä osoitteessa https://web.lippu.fi/palautus/

Woytek Mrozek & The 1st New York Orchestra saapuu Suomeen ainutlaatuisen ”The King of Swing” -konserttinsa kanssa.
Luvassa on unohtumaton ilta legendaaristen swing-orkestereiden suurimpia hittejä, kuten Benny Goodman, Glenn Miller, Frank Sinatra, Artie Shaw ja Michael Bublé, esitettynä klassisen Big Bandin säestyksellä. Tämä upea esitys on suunnattu niin swing-faneille kuin musiikin romantikoille, ja vie kuulijat ainutlaatuiseen matkaan swing-musiikin maailmaan. Kuullaan muun muassa legendaarisia kappaleita kuten ”Don’t Be That Way”, ”Moonlight Serenade”, ”Petite Fleur”, ”China Boy”, ”American Patrol”, ”Mack the Knife”, ”Tico-Tico”, ”Chattanooga Choo Choo”, ”Pennsylvania 6-5000”, ”Dizzy Fingers”, ”Clarinet Marmalade”, ”What a Wonderful World”, ”Strangers on the Shore”, ”In the Mood”, ”New York-New York”, ”Sweet Georgia Brown” ja ”Sing, Sing, Sing”.
Tule ja nauti ikonisen swing-musiikin kauneudesta ja intohimoisesta esityksestä!
Kesto 2h 15 min, väliaika
Liput:
Peruslippu 42,50 €
Opiskelija ja eläkeläinen 36,00 €
Peruslippu 30,00 € (Rivit 2, 3, 17, 18, 19, 21)

The Ukrainian Ballet of Peace - JOUTSENLAMPI
2023-10-23 19:00
The Ukrainian Ballet of Peace – JOUTSENLAMPI
HUIKEAN YLEISÖ- JA ARVOSTELUMENESTYKSEN VIIME SYKSYNÄ SAAVUTTANUT UKRAINALAINEN BALETTIPRODUKTIO PALAA SUOMEEN LOKAKUUSSA 2023!
Yleisön toivomuksesta ja viime syksyisen menestyksen siivittämänä klassinen Joutsenlampi-baletti palaa Suomeen lokakuussa 2023. Paikkakuntia on tällä kertaa kymmenen, esityksiä yksitoista.
Suomalaisilla on tilaisuus nauttia huipputason baletista Lappeenrannassa 13. päivä, Kotkassa 14. päivä, Helsingissä 15. päivä, Hyvinkäällä 16. päivä, Turussa 17. päivä, Hämeenlinnassa 18. päivä, Jyväskylässä 19. päivä, Oulussa 20. päivä, Rovaniemellä 21. päivä (2 esitystä) ja Mikkelissä 22. päivä lokakuuta 2023.
Balettiryhmän esitykset viimevuoden joulukuussa 2022 olivat niin yleisö- kuin arvostelumenestyksiäkin. ”Ukrainan kansallisbaletti tanssi sodan polvilleen vahvalla Joutsenlammellaan.” (TS 20.12.2022)
“Odotamme innolla toista Suomen kiertuetta. Joulukuun kiertueella suomalaisilta saamamme vastaanotto oli niin lämmin ja sydämellinen, että on suuri ilo palata takaisin Suomeen. Ukrainan sota on luonnollisesti vaikeuttanut toimintaamme, mutta olemme kiitollisia, että kiertue voidaan ja halutaan jo toistamiseen järjestää Suomessa. Tulemme maahanne tanssimaan vapauden ja rauhan puolesta. Tulemme tuomaan toivoa paremmasta tulevaisuudesta. Haluamme esityksellämme mahdollistaa sen, mistä unelmoimme”, sanoo ryhmän balettitanssija Irena Muradova.
Balettiryhmä on kiertänyt kansainvälisillä kiertueilla ympäri Yhdysvaltoja ja Kanadaa, Eurooppaa ja Aasiaa sekä tehnyt menestyksekkäitä kiertueita kotimaassaan Ukrainassa. Joutsenlampi on toteutettu baletin parhaita perinteitä kunnioittaen ja sen mestareiden kuten Natalia Makarovan, Rudolf Nurejevin ja Mihail Baryshnikovin viitoittamalla tiellä.
Odette-Odilen pääroolin Suomen kiertueella tanssii prima ballerina Iryna Khandazhevskaya, joka on kerännyt ylistäviä arvosteluja ympäri maailman. Joutsenlampi-baletin miespääosassa nähdään kansainvälisen tanssikilpailun Ateenassa vuonna 2018 voittanut Aleksey Knyazkov. Baletin lavastukset on räätälöity Ukrainan taitavimpien tekijöiden toimesta ja näyttävistä asusteista vastaavat Odessan ja Kiev National Theatres of Opera and Balletin pukumestarit.
Joutsenlampi on Venäjän keisarikunnassa vuonna 1840 syntyneen säveltäjä Pjotr Tšaikovskin säveltämistä kolmesta baletista – Joutsenlampi, Prinsessa Ruusunen ja Pähkinänsärkijä – ensimmäinen. Huhtikuussa 1876 valmistunut Joutsenlampi on yksi kaikkien aikojen tunnetuimmista ja arvostetuimmista baleteista. Nykypäivänä nähtyjen Joutsenlampi-esitysten koreografia perustuu useimmiten pääbalettimestari Marius Petipan ja balettimestari Lev Ivanovin tekemään nelinäytöksiseen versioon vuodelta 1895. Joutsenlammen Suomen ensi-ilta 17. tammikuuta 1922 oli koko Suomalaisen Oopperan baletin ensimmäinen balettiesitys.
”Taide kuuluu sivistyneen yhteiskunnan ytimeen. Sen merkitys korostuu erityisesti silloin, kun ihmiset ja yhteisöt kohtaavat vaikeuksia. Taide kurottaa kohti tulevaa, se auttaa näkemään toisin, se herättää kuvittelukyvyn ja auttaa näkemään valoa siellä, missä on pimeää. Taide tuo lohtua, sillä toisin näkeminen tuo esiin vaihtoehtoisia tapoja kokea mielekkyyttä ja merkityksellisyyttä elämässä.” (Turun Sanomat / professori Eeva Anttila, 28.4.2020)
“The images produced by artists historicize war’s sick seductiveness while concentrating the mind on past, present, and, ineluctably, future calamity.” (The New Yorker / Peter Schjeldahl, 14.3.2022)
Esitykset klo 19.00. Ovet 1h ennen esitystä. Esityksissä on väliaika. Tapahtuman kesto noin 2,5h.
Lippujen hinnat:
Rivit 1 – 10: 89,90 €
Rivit 11 – 21: 79,90 €
Parvi 69,90 €
Järjestäjä Tiger Production Oy

Ismo Leikola - Sanomista K-18
2023-10-25 19:00
Naurunyörit ratkeavat tulevana syksynä, kun Ismo vyöryy Suomeen uuden settinsä kera! Tuttuun tapaan Ismo pistää yleisön nauramaan, ajattelemaan, oivaltamaan, yllyttämään ja välillä hiukan punastumaankin…
”Sanomista” on uusi koko illan stand -up show, jossa ei sanoja säästellä. Maailmaa ja ihmiseloa tarkastellaan haukansilmällä ja ydinfyysikon analyyttisyydellä – Ismon uuden elämäntilanteen kautta.
Esityksen kesto n. 2h- 2,5h, sis. väliajan.
Liput:
Peruslippu 39,50€
Eläk, opisk, työtön 36,00€
Show & Dinner 85,50 €
SHOW & DINNER- PAKETTI:
Ruokailu klo 17.30 alkaen
Esitys klo 19
Menu
Bufeesta
Alkuruoat
Raikkaita salaatteja
Marinoitua punasipulia
Paahdettua tomaattia
Grillattua artisokkaa
Sitruunamaustettuja oliiveja
Leipäkrutonkeja
Paahdettuja siemeniä ja pähkinöitä
Katkarapuja
Savulohta ja Dijon- kastiketta
Pääruokana
Grillikanaa Arrabiatta
Possunposkia BBQ
Paahdettuja perunoita ja kauden kasviksia
Jälkiruoka
Kirsikka- vaniljakakkua
Kahvi
Tee
Lisätietoa:
Ryhmämyyntitiedustelut:
info@mikaeli.fi
juha.heikkila@mikaeli.fi
Ravintolan tiedustelut:
Henrik Rajamäki
0440 213 014
henrik@serviini.fi
Ikäraja:
K-18
Tuotanto:
W&T Comedy

Lauluyhtye Rajaton - Rajaton syksy
2023-10-26 19:00
Rajaton on Suomen tunnetuin ja pitkäikäisin a cappella -yhtye, joka tunnetaan erityisesti kekseliäästä ohjelmistostaan ja teknisestä taituruudestaan. Lauluyhtye on kysytty esiintyjä maailmalla, ja yhtye konsertoikin tiuhaan Suomen rajojen ulkopuolella. Yhtyeen joulukonsertit ovat suurelle yleisölle tuttuja, mutta syksyisissä tunnelmissa yhtyettä kuullaan harvemmin täällä kotimaassa.
Rajaton Syksy -konserteissa kuullaan yhtyeen uran varrelta poimittuja yleisön suosikkikappaleita sekä aivan uusia sävellyksiä.
Tervetuloa konserttiin – ääni on Rajaton!
Konsertin kesto noin 2h, sis. väliajan.
Rajaton:
Essi Wuorela
Aili Ikonen
Soila Sariola
Ahti Paunu
Jussi Chydenius
Liput:
Peruslippu 38,50 €

Jarkko Ahola - Klassikko-konserttisalikiertue
2023-10-27 19:00
JARKKO AHOLA KONSERTTISALIKIERTUEELLE KLASSIKKOBIISIEN KANSSA
Loppuvuodesta Nokia Arenan yhdessä Waltteri Torikan kanssa valtaava rocktenori Jarkko Ahola lähtee syyskuussa yhdeksän konserttia sisältävälle Klassikko-konserttisalikiertueelle. Lauantaina 30. syyskuuta Hyvinkääsalista käynnistyvä kiertue vierailee Kuopiossa, Porissa, Helsingissä, Turussa, Mikkelissä, Lahdessa, Oulussa ja Jyväskylässä.
– Klassikko. Sana, joka herättää kunnioitusta. Unohdettu klassikko. Ehkä vielä enemmän. Luottobändini kanssa palaamme syksyllä konserttisaleihin ja teemme kunniaa valikoiduille kappaleille. Kuten aina, lisäämme mukaan ripauksen itsestämme ja tartumme hetkeen, mikä tekee jokaisesta illasta erityisen, Jarkko Ahola kertoo.
Jarkko Ahola tuli tunnetuksi Teräsbetonin laulaja-basistina ja biisinkirjoittajana. Hänen ensimmäinen sooloalbuminsa Ave Maria – Joulun klassikot (2012) on myynyt tuplaplatinaa. Sitä seuranneet levyt Suojelusenkeli – Joulun klassikot 2 (2014) ja Romanssi (2016) ovat ylittäneet platina- ja kultarajan. Rocktenorin omia biisejä sisältävä albumi Mä tuun suo luo (2018) ja pääosin cover-kappaleita sisältänyt Metallisydän menivät molemmat virallisen albumilistan kärkipäähän, sijoille 2 ja 6.
Kesto: noin 2h-2,5h (sis. väliajan)
Liput:
Peruslippu 38,50 €
Show & Dinner 84,50 €
SHOW & DINNER- PAKETTI:
Ruokailu klo 17.30 alkaen
Esitys klo 19
Menu
Bufeesta
Alkuruoat
Raikkaita salaatteja
Marinoitua punasipulia
Paahdettua tomaattia
Grillattua artisokkaa
Sitruunamaustettuja oliiveja
Leipäkrutonkeja
Paahdettuja siemeniä ja pähkinöitä
Katkarapuja
Savulohta ja Dijon- kastiketta
Pääruokana
Grillikanaa Arrabiatta
Possunposkia BBQ
Paahdettuja perunoita ja kauden kasviksia
Jälkiruoka
Kirsikka- vaniljakakkua
Kahvi
Tee
Lisätietoa:
Ryhmämyyntitiedustelut:
info@mikaeli.fi
juha.heikkila@mikaeli.fi
Ravintolan tiedustelut:
Henrik Rajamäki
0440 213 014
henrik@serviini.fi
Seuraa Jarkko Aholaa somessa:
Facebook
Instagram
YouTube
www.jahola.com
www.warnermusic.fi/jarkkoahola
Järjestäjä Warner Music Live

Anna Eriksson - Tikaritaivas
2023-10-28 19:00
Anna Eriksson uskomaton Tikaritaivas-konsertti yhdistää Erikssonin ja pianisti Mikko Mäkisen yhteistyön ainutlaatuisella tavalla.
Konsertti perustuu Anna Erikssonin uran tunnetuimpiin lauluihin ja sekä taiteilijan voimakkaisiin tulkintoihin maailman klassikoista.
https://www.facebook.com/annaerikssonmusic
Kesto n. 1 h 20 min, ei väliaikaa
Liput:
Peruslippu 36,50 €
Ryhmälippu min 10hlöä 35,00€ / lippu

HEVISAURUS
2023-10-29 15:00 - 17:00
Viiden dinosauruksen muodostama lasten suosikkiyhtye Hevisaurus syntyi vuonna 2009 ajatuksesta tehdä laadukasta hevimusiikkia lapsille ja lapsenmielisille. Räyhäkäs lastenheviyhtye on julkaissut kotimaassa kahdeksan studioalbumia. Hevisaurus on voittanut parhaan lastenmusiikin Emman kahdesti.
Konsertin kesto noin 60min, ei väliaikaa.
Liput:
Peruslippu 28,00 €
Perhelippu 4hlö 94,60 €
Perhelippu 5hlö 114,50 €
Ryhmälippu min 10hlöä 25,00€ / lippu

Lasse Hoikka & Souvarit: 45 vuotta -juhlakonsertti
2023-11-02 19:00
Tänä vuonna tulee kuluneeksi 45 vuotta siitä, kun Lasse Hoikka perusti legendaarisen Lasse Hoikka & Souvarit -yhtyeen Rovaniemellä.
Juhlan kunniaksi yhtye lähtee mittavalle 16 konserttia käsittävälle Lasse Hoikka & Souvarit 45 vuotta -juhlakiertueelle lokakuussa 2023. Kiertue käynnistyy Raumalta 13.10. ja päättyy Kempeleelle 5.12.
– Odotamme innolla syksyllä alkavaa suurta konserttikiertuetta. Konsertissa tullaan kuulemaan kappaleita vuosilta 1980 – 2022. Olemme levyttäneet 600 kappaletta, joten helppoa konserttiohjelmiston kokoaminen ei tule olemaan, mutta onneksi on mistä valita, kertoo Lasse Hoikka.
45 vuotta yleisöä viihdyttänyt Lasse Hoikka & Souvarit teki ensimmäisen keikkansa vuonna 1978 Muurolan kesälavalla, lähellä Rovaniemeä. Sen jälkeen keikkoja on ehtinyt kertymään useita tuhansia ja keikkakilometrejä mittaillaan miljoonissa.
– 45 vuotta esiintymistä on pitkä aika. Ajatus herättää kiitollisia tunteita, että näin pitkään on saanut tehdä keikkaa. Tanssikansa käy vielä tansseissa ja toivottavasti se perinne jatkuu vielä pitkään. Tälläinen suomalainen paritanssikulttuuri on kuitenkin ainutlaatuista koko maailmassa, joten pidetään siitä hyvää huolta, Lasse Hoikka toteaa.
Konsertin kesto 2,5 h väliajan kanssa. Ei ikärajaa.
Liput:
Pääsylippu 59,90 € (sisältää Souvareitten erikoissinglen)
Pääsylippu 49,90 €
Ryhmälippu väh. 10hlöä, 44,91 € riviltä 11 alkaen
Konsertin järjestää Gramofoni Oy

Mustalaisruhtinatar-operetti
2023-11-04 14:00 - 17:00
Emmerich Kalmanin huippusuosittu operetti Mustalaisruhtinatar Mikkelin Mikaelissa huippusolisteilla. Pääroolissa Sylva Varescuna upea Angelika Klas ja ruhtinas Edwinin roolissa Pentti Hietanen.
Tervetuloa operetin hersyvään ja kuplivaan maailmaan!
Kesto noin 2,5 tuntia väliaikoineen.
Liput:
Peruslippu 39,50 €
Eläkeläinen 34,50 €
Järjestäjä: Kevyttä Klassista ry
HUOM! VÄLIAIKAVARAUKSET ON TÄYNNÄ TÄHÄN ESITYKSEEN!

Kirjanmerkit 2023 – Rakkaudesta kirjallisuuteen
2023-11-07 18:30
Kirjanmerkit – Rakkaudesta kirjallisuuteen -ilta tulee jälleen!
Mukana suomalaisia eturivin kirjailijoita:
Katja Kettu, Sirpa Kähkönen, Satu Rämö, Arttu Tuominen, Kjell Westö ja Hannu Lahtonen.
Iltaa isännöi Erkki Liikanen.
Illan ohjelma:
Klo 17.00
Mikaeli ja kirjanmyynti avataan
Klo 17.30
Kirjailijat myös kirjanostajien ja muiden tavattavissa.
Klo 18.30
Satu Rämö – Jakob
Kjell Westö – Molly&Henry
Sirpa Kähkönen – 36 uurnaa, väärässä olemisen historia
Klo 19.15
30 minuutin väliaika, kirjakauppa ja ravintola avoinna
Klo 19.45
Arttu Tuominen – Vapahtaja
Katja Kettu – Erään kissan tutkimuksia
Kalevi Aho ja Hannu Lahtonen – Maailma on musiikissa, Kalevi Ahon elämää ja tekoja
Klo 20.30
Lopuksi Mikkelin kaupunginorkesteri soittaa Kalevi Ahon harmonikkakonserton, solistina Janne Valkeajoki
Klo 21.00
Tilaisuus päättyy, kirjakauppa avoinna
Lämpimästi tervetuloa!
Lipun hinta 16,50 €
Järjestäjät: Mikkelin Mikaeli ja Suomalainen kirjakauppa

Mikkelin kaupunginorkesteri: ESTRADILLA MUSIIKKIOPISTON SOLISTIT
2023-11-09 18:00
Jyrki Lasonpalo, kapellimestari
Mikkelin musiikkiopiston solistit
Perinteikäs Mikkelin musiikkiopiston ja kaupunginorkesterin yhteiskonsertti marssittaa lavalle musiikkiopiston opiskelijoita esiintymään yhdessä ammattilaisten kanssa. Konsertti on monen nuoren musiikin harrastajan vuoden kohokohta ja mahdollisuus kartuttaa kokemusta esiintymällä Mikaelin isolla lavalla. Mikkelin Musiikkiopisto on jo yli 60 vuoden ajan tarjonnut laadukasta opetusta monissa eri instrumenteissa ja musiikkityyleissä. Konsertissa saadaan osoitus Mikkelin musiikkitoimijoiden monipuolisesta osaamisesta ja raja-aidat kaatavasta yhteistyöstä.
Konsertin johtaa kapellimestarin roolissa Jyrki Lasonpalo, jota normaalisti nähdään orkesterin konserttimestarin paikalla. Jyrki on johtanut konsertin jo yli kymmenen vuoden ajan.
LIPUT: 21 € / 19 € / 8 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri

MUUKALAISIA YÖSSÄ -Musikaali Frank Sinatrasta ja Ava Gardnerista / SIIRTYY
2023-11-10 19:00
Tapahtuma siirtyy. Uusi ajankohta on 13.4.2024 kello 18:00. Ennen siirtoa ostetut liput käyvät sellaisenaan uudelle päivämäärälle. Mikäli uusi päivä ei sovi, liput voi palauttaa osoitteessa https://web.lippu.fi/palautus 30.11.2023 mennessä.

MUUKALAISIA YÖSSÄ –
Musikaali Frank Sinatrasta ja Ava Gardnerista
Muukalaisia Yössä kertoo kahden Hollywood-tähden elämästä ja rakkaudesta, josta ei puuttunut intohimoa, mustasukkaisuutta ja suurta draamaa.
Frank Sinatra (1915-1998) oli yhdysvaltalainen laulaja ja elokuvanäyttelijä. Hänestä tuli 1940-luvulla teinityttöjen suuresti ihannoima laulaja. Hänellä oli useita menestyskappaleita, joista tunnetuimpia ovat My Way, Strangers in the Night, Fly Me to the Moon ja New York, New York. Sinatralla väitettiin olleen hyvät suhteet mafiaan, mikä olisi edesauttanut hänen uraansa.
Ava Gardner (1922-1990) oli yhdysvaltalainen näyttelijätär ja palvottu kaunotar. Hänen tunnetuimpia elokuviaan 1950-luvulla olivat Kilimanjaron lumet, Mogambo ja Paljasjalkakreivitär.
Frank iski silmänsä Avaan, joka tuntui vaaralliselta seikkailulta. Ava oli huikentelevainen nainen, joka halusi kaiken sujuvan omilla ehdoillaan. He rakastuivat palavasti toisiinsa ja heidät vihittiin vuonna 1951. Toimittajat olivat jatkuvasti heidän kintereillään tekemässä skandaalinkäryisiä juttuja. Pian alkoi myös kilpailu siitä, kumman tähti loisti kirkkaammin. Esityksessä seurataan, miten myrskyisä rakkaus vaikutti Sinatran ja Gardnerin uraan ja ihmissuhteisiin.
Musikaali vie upeaan hollywood-tunnelmaan, glamourin ja ganstereiden maailmaan. Frank Sinatraa esittää loistavaääninen tangokuningas Tommi Soidinmäki. Ava Gardnerin roolissa häikäisee useita musikaaleja tähdittänyt Elisa Lairikko.
Liput:
Normaali: 43€
Eläkeläinen: 39€
Opiskelija, työtön, lapsi: 33€
Ryhmä yli 20 henkeä: 41€
Ryhmä yli 40 henkeä: 40€
Eläkeläisryhmä yli 20 henkeä: 37€
Järj. Suomen Musiikkiteatteri

PERUTTU / Aikakone – 30 vuotta
2023-11-11 19:00
Tapahtuma on valitettavasti peruttu. Liput voi palauttaa osoitteessa https://web.lippu.fi/palautus 30.11.2023 mennessä.

——–
AIKAKONEEN 30-VUOTTA KAIKKI HITIT
Jo vuosikymmenet ihmisiä tanssittanut Aikakone-yhtye juhlii 30-vuotis synttäreitään juhlakiertueella tulevana syksynä.
Aikakone on yksi Suomen tunnetuimmista popmusiikin ilmiöistä. Yhtye aloitti toimintansa vuonna 1993 ja vuonna 1995 se julkaisi debyyttialbuminsa “Tähtikaaren taa”, joka myi triplaplatinaa. Levy sisälsi yhtyeen läpimurtokappaleen “Odota”. Tämän jälkeen yhtye nousi suureen suosioon ja hittejä alettiin tehtailla kiihtyvään tahtiin. Seuraava levy sisälsi muunmuassa klassikot “Nti Groove” ja “Keltainen”. Aikakone on vuosien saatossa lunastanut paikan ihmisten sydämissä ja radioiden soittolistoilla.
Tänä päivänä Aikakone keikkailee ahkerasti ympäri Suomea ja luvassa on syksyllä käynnistyvä 30-vuotisjuhlakiertue. Lavalla nähdään yhtyeen ydinkokoonpano, johon kuuluu Maki, Sani ja Alex. Myös uutta musiikkia on tulossa. Lisätietoa juhlakiertueesta ja uudesta musiikista julkaistaan Aikakoneen sosiaalisessa mediassa.
Kesto noin 60min. Ei väliaikaa.
Liput 38,50 €

JARKKO TAMMINEN SHOW
2023-11-16 19:00
”Suurempi, viihdyttävämpi ja hauskempi kuin ikinä. Sellainen on syksyllä 2023 Suomen suurimmille konserttiareenoille saapuva Jarkko Tamminen Show, joka tuo yleisön eteen yli 30 ikonista imitaatiohahmoa. Parituntisen esityksen aikana Jarkon esittäminä estradille pääsevät esimerkiksi Sauli Niinistö, Kaija Koo, Antti Tuisku, Lauri Tähkä ja Donald Trump.
Kyseessä on ajankohtaisia aiheita kekseliäästi käsittelevä suurproduktio, jonka isolla lavalla nähdään myös nelihenkinen livebändi sekä huipputanssijat Marko Keränen, Saana Akiola, Anssi Heikkilä ja Ansku Bergström. Jarkko Tamminen Show on ensiluokkaisesta imitaatiosta, sketsiviihteestä, parodiahahmoista, tanssista ja musiikista koostuva live-spektaakkeli, jossa on suuren maailman show-tunnelmaa. Tule, naura, hämmästy ja riemastu.”
Esityksen kesto: noin 2h 15 min sis. väliajan. Väliaika noin 25 min
Suositusikäraja: 16 vuotta
Liput:
A-kategoria 59,50€
B-kategoria 49,50€
C-kategoria 39,50€
Pyörätuolipaikat 39,50€
Pyörätuoliavustajat aina ilmaiseksi samalla lipulla
Ryhmälippu (yli 20 hlö ryhmä): 54,50€

Mikkelin kaupunginorkesteri: SODAN SOUTUMIES
2023-11-17 19:00
Atso Almila, kapellimestari
Ville Rusanen, baritoni
Yhteistyössä Kuopion kaupunginorkesterin kanssa
Franz Berwald: Kuningatar Golconda
Sofia Kiviniemi: from -21 to +35
Gabriel Kivivuori Sereno: La pájara
Atso Almila: Sodan soutumies
Sodan soutumies on alun perin syntynyt kun Atso Almilalta tilattiin Ruotsinsalmen taistelun 230-vuotistapahtumaan teos Kymi Sinfoniettalle ja baritonisolistille. Tilauksen teki Kymijoen Lohisoitto. Almila on myös itse kirjoittanut teoksen libreton mm. sotahistorioitsija, professori Jussi T. Lappalaisen avustuksella. Almila halusi sittemmin laajentaa teoksen orkesterikokoonpanon sinfoniaorkesterin mittoihin sekä lisätä dramaattista materiaalia sotakohtauksiin. Tämä uudistettu versio kuullaan tässä konsertissa.
Almila halusi kuvata sotaa yksittäisen sodan soutumiehen, Antin, näkökulmasta; miten hän näkee St. Nikolain uppoavan 400 miestä mukanaan, koska 24-vuotias brittikapteeni Marshall ei suostunut antautumaan. Myös Antin oma laiva Starkotter saa osuman ja Antti hukkuu, laulaen nyt haamuna menneisyydestä tarinansa sodan järjettömyydestä ja yli kymmenestätuhannesta vainajasta Ruotsinsalmen pohjassa.
Kesäkuussa 70 vuotta täyttänyt Almila toteaa omien vuosiensa lisääntyessä mielellään nostavansa esiin teoksia Berwaldilta, Pohjoismaiden merkittävimmältä sinfonikolta ennen Sibeliusta. Almilan uran kaari on pitkä myös pedagogiikan saralla, minkä vuoksi hän on halunnut tuoda esiin myös nuoria säveltäjiä: ”Olen useamman kerran ollut tuomarina nuorten säveltäjien Klami-kilpailussa, ja nostan nyt viime vuoden marraskuun finaalista esiin kaksi vanhempien sarjan voittajateosta.”
LIPUT (Mikaelin konsertti): 30 € / 27 € / 12 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri yhteistyössä Kuopion kaupunginorkesterin kanssa

Kummeli-Show -Ensimmäinen jäähyväiskiertue (esityksen kesto muuttunut)
2023-11-18 19:00
Maan kovin koomikkoryhmä Kummeli on lähdössä jälleen kiertueelle. Edellinen kiertue tehtiin 12 vuotta sitten. Tämän kertaiselle kiertueelle on annettu nimeksi Ensimmäinen Jäähyväiskiertue.
Kummeli on koomikkoryhmä, joka ei liiemmin esittelyjä kaipaa. Tämä hulvaton poppoo on naurattanut itsensä suomalaisten sydämiin 1990-luvun alkupuolelta lähtien, kun Kummeli-sketsiohjelma alkoi TV2:ssa. Kummelista on 25 vuodessa tullut maamme sketsiviihde-ikoni, jonka hokemat ja hahmot tunnetaan kaikkialla.
Alkuperäisen Kummeli-ryhmän – Heikki Silvennoisen, Timo Kahilaisen, Heikki Helan ja Olli Keskisen lisäksi estradilla nähdään myös Kummeli esittää: Kontio & Parmas -tv-sarjasta tuttu entinen patologi, Valkeakosken terveyskeskuksen ronski ylilääkäri Sirkka (Kaisa Hela).
HUOM! Esityksen kesto muuttunut. Esitys kestää väliaikoineen noin 2h 15min.
Liput:
Peruslippu: 44,50 €
Ryhmät, min 15 hlöä: 42,50 €
Dinner & Show liput, min 4 henkilön ryhmät: 80 €/hlö, sis. naulakkomaksun
Kattaus klo 17
Dinner & Show liput, min 20 henkilön ryhmät: 75 €/hlö, sis. naulakkomaksun
Kattaus klo 17

Dinner & Show -pakettien myynti päättyy 11.11.
Juomien tilaukset ja erityisruokavalioiden ilmoitukset: henrik@serviini.fi
Ravintola Serviini on kaikkiin lipun varanneihin yhteydessä pari päivää ennen konserttia mm. juomatilausten, jos ei tilauksia ole ennen tätä tullut.
Pöytävaraukset tehdään automaattisesti lipputilausten perusteella.
Oikeudet muutoksiin pidätetään.
Kummeli-show pikkujoulumenu
Raikkaita Provencen salaatteja ja miniluumutomaattia
Talon salaatinkastiketta
Marinoitua minttu-melonisalaattia
Paahdettua punajuurta, vuohenjuustoa ja hunaja- pähkinöitä
Perinteistä metsäsienisalaattia
Savumuikkuja
Loimulohta ja piparjuurikastiketta
Kevyesti savustettua possunpaistia
Kermaista paistinkastiketta
Juures-perunagratiinia
Kirsikka-vaniljakakkua
Kahvi
Tee
Lisätietoa:
Ryhmämyyntitiedustelut:
info@mikaeli.fi
juha.heikkila@mikaeli.fi
Ravintolan tiedustelut:
Henrik Rajamäki
0440 213 014
henrik@serviini.fi

Mimmit: Puhuri - koko perheen joulukonsertti
2023-11-19 15:00 - 17:00
Mimmit- yhtyeen ”Puhuri” – konsertti johdattaa kuuntelijat joulun tunnelmaan ja valkoisten lumihankien keskelle. Konsertissa kuullaan ihan uusia talvi- ja jouluaiheisia sekä kaikille tuttuja lauluja. Tutut joululaulut ovat saaneet jännittävät sovitukset, mukana ovat mm. Kulkuset, Porsaita äidin oomme kaikki ja Soihdut sammuu.
Puhuri- konsertit saivat joulukuussa 2022 hurjan suosion ja kaikki konsertit olivat loppuunmyytyjä. Tunnelma konserteissa oli ikimuistoinen, niin lapset kuin aikuiset lauloivat innokkaasti mukana. Puhurista tulee taatusti perheiden jouluperinne!
Puhuri -konsertissa yhdistyvät mukaansatempaava musiikki, vauhdikkaat tanssit, värikkäät tausta-animaatiot, pöytäteatteri ja hauska tarina. Laulujen avulla lavalle rakentuu kaunis talvinen ja jouluinen maisema. Mimmipussista löytyy yllätyksiä. Pussi avautuu laulun ja leikin avulla jos avautuu, riippuu millä tuulella Mimmipussi on…
Konsertti on vuorovaikutteinen: lapset ja aikuiset pääsevät mukaan leikkimään, tanssimaan ja laulamaan!
Puhuri- levy ilmestyi marraskuun lopussa 2022 ja se sai heti hyvin innostuneen vastaanoton sekä Mimmit- faneilta että kritiikeissä. Helsingin Sanomat nosti levyn näkyvästi esille joululevyjä esittelevässä artikkelissaan.
Mimmit on yksi Suomen tunnetuimmista lastenmusiikkiyhtyeistä. Mimmit ovat tehneet yli 850 konserttia Suomessa ja ulkomailla ja julkaisseet kahdeksan levyä suomeksi ja yhden ruotsiksi. ”Ystävyys” -levy valittiin vuoden lastenlevyksi 2017 ja Mimmien Pauski vuoden lastenmusiikin tekijäksi 2022. Mimmit-musiikkivideoita on katsottu Youtubessa jo yli 13 miljoonaa kertaa!
Mimmit:
Pauliina Lerche – laulu, harmonikka, kantele
Hannamari Vallila – laulu, viulu, melodika
Anssi Salminen/Mikko Malmivaara – kitara, taustalaulu
Juha Kujanpää – piano
Antti Halmetoja/Luis Herrero – basso, taustalaulu
Liput 17,50€
Konsertin kesto noin 1 tunti, ei väliaikaa
Narikka on ilmainen!

Pohjonen Alanko
2023-11-21 19:00
POHJONEN ALANKO on Ismo Alangon, Tuomas Norvion ja Kimmo Pohjosen muodostama yhtye, jonka musiikin ytimenä ovat ääni-improvisaatio ja elektroninen äänenmuokkaus. Vapaassa tunnetilassa syntyneistä soundeista, melodioista ja rytmeistä on kehitelty vahvoja visuaalisia mielikuvia luovia sävellyksiä. Erilaiset ihmiskehosta lähtevät äänet, hypnoottiset hokemat ja lyyriset melodiat kohtaavat nykyteknologian ja purkautuvat ilmoille pakanallisina rituaalimenoina, kauniina hymneinä, tai rujona tanssimusiikkina.
Ihmisäänien ja elektroniikan lisäksi tätä musiikillista maisemaa värittävät aika ajoin myös kokeellisen hanurinsoiton ja punkhenkisen kitaroinnin yhteentörmäykset. Kuva on pysyvästi avoin, ja altis vastaanottamaan uusia värejä ja muotoja.
Ismo Alanko: laulu, kitara, viulu
Kimmo Pohjonen: laulu, haitari, elektoniikka
Tuomas Norvio: elektroniset rytmit ja äänimaailmat
Äänisuunnittelu Heikki Iso-Ahola
Projsoinnit VJ Hellstone
Konsertin kesto noin 75min, ei väliaikaa.
Liput 32,60 €

Rakuunasoittokunta: SAIMAA II – Tahdissa mars!
2023-11-23 19:00
Rakuunasoittokunnan uusi kapellimestari musiikkiyliluutnantti Risto Sojakka marssii ensi kertaa Rakuunasoittokunnan kanssa konserttilavoille Tahdissa mars! – konsertissa. Tällä konsertilla juhlistetaan paitsi Sojakan saapumista Rakuunasoittokuntaan myös sotilasmusiikin perinnepäivää, jota vietetään 24.11. Luvassa on toivotuimpien marssisävelmien lisäksi myös harvemmin kuultuja konserttimarsseja läheltä ja kaukaa.
Liput 20,00 €
Järj. Rakuunasoittokunta

Joutsenlaulu - Musikaali Ollista, Jussista ja heidän legendaarisesta bändistään
2023-11-24 19:00
Musikaali Ollista, Jussista ja heidän legendaarisesta bändistään.
Musiikki: Jussi Hakulinen. Käsikirjoitus: Katariina Leino.
Bändin tarina alkoi, kun Olli Lindholm ihastui Jussi Hakulisen omintakeiseen musiikkiin, ja heidän ystävyytensä synnytti legendaarisen yhtyeen Porissa vuonna 1981. Olli oli yhtyeen laulaja, sekä piisien tekijä sen perustamisesta lähtien aina kuolemaansa asti. Jussi toimi kosketinsoittajana, laulajana, sekä erityisesti säveltäjänä ja sanoittajana.Pian perustamisen jälkeen yhtye voitti rockin SM-kisojen Porin karsinnat ja sijoittui valtakunnallisessa kilpailussa kolmanneksi. Bändi kohosi Suomen suosituimpien yhtyeiden joukkoon vuonna 1983 Jussi Hakulisen tekemillä kappaleilla Likaiset legendat ja Särkynyt enkeli.
Olli arvosti erityisen paljon Jussia muusikkona ja säveltäjänä. Hakulinen on luonut useita suomalaisia klassikkokappaleita kuten Joutsenlaulu, Rakkaus on lumivalkoinen, Kiitos ja kunnia, Hän tanssii kanssa enkeleiden ja monia muita. Musikaalin kappaleet ovatkin juuri Jussi Hakulisen säveltämiä.
Yhtyeellä on takanaan useita menestyslevyjä, ja se on kiertänyt vuosikymmeniä kaikkialla Suomessa. Ollin ja Jussin vaiheet sisältävät paljon onnea ja menestymisen hetkiä, mutta myös pettymyksiä ja surua. Ollin ja Jussin yhtye kuuluu pitkäaikaisimpiin ja rakastetuimpiin rock-yhtyeisiin Suomessa.
Talvella 2022 sovimme Jussi Hakulisen kanssa Joutsenlaulu-musikaalin tekemisestä. Päätettiin käyttää juuri hänen tuotantoaan. Jussi oli todella innoissaan musikaalin syntymisestä ja oli sen hengessä mukana. Olemme äärimmäisen surullisia hänen äkillisestä menehtymisestään. Musikaali on kunnianosoitus hänen ja Ollin mittavalle elämäntyölle, joka on tehnyt lähtemättömän vaikutuksen suomalaisten sydämiin.
Ollia esittää upea artisti ja muusikko Matti Mikkonen alias Matthau Mikojan, manserokkari jo toisessa sukupolvessa. Mikkonen on Popedan alkuperäiskitaristin Arwo Mikkosen poika, joten musiikki miehellä on ollut verissä aina. Hän on luonut kansainvälistäkin uraa mm. Bloodpit-yhtyeen keulakuvana sekä omalla soolobändillään Matthau Mikojan Band. Viime vuodet hän on keskittynyt soolokeikkojen ohella musiikkiteatteriin, ja saatatkin muistaa hänet Juicen roolista supersuositusta Viidestoista Yö-musikaalista.
Jussi Hakulista esittää kultakurkku Erik Kramer, joka on tunnettu useista musikaaleista ja soolourastaan heavylaulajana.
Lipun hinnat:
Normaali: 43,50€
Eläkeläinen: 40€
Ryhmä yli 10 henkeä: 41€
Ryhmä yli 30 henkeä: 39€
Eläkeläisryhmä yli 10 henkeä: 38€
Opiskelija/ työtön/ lapsi: 33,50€
Esityksen kesto väliaikoineen noin 2h ja 55 min.

ONEVIOLIN - Christmas 2023
2023-11-26 19:00
Vain yhdestä viulusta saatavilla äänillä taitavia cover-versioita tekevä ONEVIOLIN tuo joulun Mikkelin Mikaeliin!
Rajoja rikkova viuluvirtuoosi ONEVIOLIN tuo konserttisaleihin joulun taikaa lumoavilla versioillaan tunnetuista hiteistä kuten Last Christmas ja Walking in the Air! Vaikuttavien visuaalien tukemissa ikärajattomissa esityksissä kuullaan modernien joulubiisien lisäksi myös perinteisempiä klassikoita. Poikkeuksellista on, että uudelleenversioinnit esitetään vain yhdestä viulusta tuotetuilla äänillä!
ONEVIOLIN-aliaksen takaa löytyy Lontoon arvostetussa Royal College of Musicissa viulunsoittoa opiskellut Pekka Niemi. Hän on noussut viime vuosina kansainväliseksi some-hitiksi, jonka videot ovat keränneet kymmeniä miljoonia katselukertoja. Niillä hän versioi tunnettuja kappaleita niin meiltä kuin maailmalta tekemällä kaikki äänet rummuista melodiaan yhtä ainoaa viulua käyttämällä. Yksittäisellä kappaleella voi täten soida samanaikaisesti jopa satoja eri viuluraitoja.
Suosio on vienyt hänet esiintymään kotimaan tapahtumien lisäksi mm. Meksikoon, Ranskaan ja Singaporeen. Hän nousi yhdeksi yleisön suosikeista Suomen Talentissa, yltäen kuudennen tuotantokauden finaaliin keväällä 2020. ONEVIOLIN on myös julkaissut ”ONE”-nimisen pitkäsoiton ja vieraillut Uniikin singlellä Karuselli, joka on striimannut kultaa. ”Christmas 2023” -rundi on artistin uran ensimmäinen joulukiertue.
www.oneviolin.com
www.livenation.fi
Konsertin kesto noin tunnin, ei väliaikaa
Ikärajaton

Mahdoton Rakkaus - tangonäytelmä / PERUUNTUU
2023-11-28 19:00
Tapahtuma on peruttu.
Liput voi palauttaa osoitteessa web.lippu.fi/palautus 31.10.2023 mennessä.

Tangonäytelmä Mahdoton Rakkaus on esitys, joka nostaa esille uutta kotimaista tangomusiikkia unohtamatta genren kuolemattomia klassikoita. Ohjauksesta vastaa Sari Siikander, käsikirjoituksesta Taina West ja musiikin sovituksista Jasse Varpama. Tuotanto Elevent Group Oy.
Mahdoton rakkaus on tangomusiikin siivittämä kertomus ystävyydestä, rakastumisesta, sydänsuruista ja elämästä. Kun Joonas (Antti Koivula) toteuttaa pitkäaikaisen haaveensa ja ryhtyy baarimikoksi avaamalla tangobaarin, on ystävillä paikka, missä kokoontua ja käydä läpi elämäntilanteitaan. ”Baarimikko ei avaudu, baarimikolle avaudutaan” toteaa Krisse (Tiina Räsänen). Elämänmakuinen tarina kertoo viiden ystävän vaiheista rakkauden, sydänsurujen ja ystävyyden myllerryksessä. Mitä tapahtuu, kun Benkku (Aki Samuli) yrittää pokata tangolla tai kun Jossu (Heta Halonen) tekee bänät tekstarilla ja onko Jusa (Petri Hervanto) päässyt yli omasta tragediastaan?
Ammattitanssijoina esityksessä ovat Mikko ja Carina Ahti sekä Nina Krook ja Alejandro Marce Herlan. Mikko Ahti on tullut tutuksi Tanssii Tähtien Kanssa tv-ohjelmasta sekä eri teatteriproduktioista. Carina Ahti on tanssinut miehensä Mikon kanssa pitkän kilpauran ja he opettavat yhdessä esiintymisten lisäksi. Nina Krook on argentinalaisen tangon ammattilainen parinsa Alejandro Marce Herlanin kanssa.
”Tango on vahva osa suomalaista kulttuuria ja identiteettiä. Suomalaisilla on suorastaan intohimo tangoon niin laulaen, tanssien kuin soittaen” kertoo Tangokuninkaalliset ry puheenjohtaja Aki Samuli. ” Me Tangokuninkaalliset yhdistimme voimamme ja perustimme 2019 oman yhdistyksen Tanku Ry (Tangokuninkaalliset Ry) jonka päätavoitteena on ylläpitää, elävöittää ja kehittää sekä suojella tangomusiikkia. On mahtavaa, että neljä kruunattua tangolähettilästä on valittu ”Mahdoton rakkaus” tuotantoon” jatkaa Aki.
”Tangomusiikki herättää meissä suomalaisissa suuria tunteita. On upeaa päästä tekemään näyttämölle tangoon keskittyvä kokonaisuus” kertoo esityksen ohjaaja Sari Siikander. ”Musiikki on tarinallisesti suuressa roolissa tässä esityksessä” Sari lisää.
”Tarinassa laulu, tanssi ja musiikki yhdistyvät roolihenkilöihin aivan uudella tavalla ja vie tangon sellaiselle tasolle, jossa sitä ei ole koskaan Suomessa nähty eikä koettu. Näytös sopii kaikille ja erityisesti niille, joille tango musiikkina on vielä vieras” iloitsee Tanku ry:n puheenjohtaja ja tangokuningas Aki Samuli. ” Suomalaista tangoa voivat esittää kaikki ihmiset: miehet ja naiset, nuoret ja ikäihmiset. Ketään ei syrjitä. Tango yhdistää ja luo muistoja kerrottavaksi sukupolvilta aina toisille” hän jatkaa.
Esityksen ensi-ilta on 21.9.2023 Kulttuurikeskus Martinuksessa Vantaalla. Katso esityspäivät ja -paikat www.mahdotonrakkaus.fi ja ota sometilit seurantaan FB/IG @mahdotonrakkaus

Antti Koivula – Joonas – Baarin omistaja
Aki Samuli – Benkku – Sähköasentaja
Heta Halonen – Jossu – Musiikkiopettaja
Petri Hervanto – Jusa – koodaaja
Tiina Räsänen – Krisse – Personal trainer
Tanssijat:
Mikko Ahti
Carina Ahti
Nina Krook
Alejandro Marce Herlan.
Ohjaus: Sari Siikander
Käsikirjoitus: Taina West
Musiikin sovitus: Jasse Varpama
Puvustus: Helena Ahti-Hallberg
Lavastus: Elevent Group Oy
Liput:
Peruslippu 42,50 €
Ryhmähinta min 10 hlö 40,50€

Urheilupuiston koulun 145-vuotisjuhlaan (vapaa pääsy)
2023-11-30 18:00
Tervetuloa kaikille avoimeen Urheilupuiston koulun 145-vuotisjuhlaan
Torstaina 30.11. klo 18.00
Konserttitalo Mikaeliin, Sointukatu 1, Mikkeli
Ohjelmassa mm. kaupunginjohtaja Janne Kinnusen tervehdyssanat entisen oppilaan nykyisen Ilmastopaneelin pääsihteerin
Heta Heiskasen juhlapuhe, audiovisuaalisia tuokiokuvia, liikunnan iloa, sekä senioreiden puheenvuoro.
Musiikkia juhlassa esittävät nykyiset ja entiset oppilaat sekä Mikkelin kaupunginorkesteri.

Suomen hauskimmat mamut -kiertue (K-18)
2023-12-02 19:00
Suomen hauskimmat mamut – vitsejä ja kielioppivirheitä!
Helsingin Itäkeskuksesta, Itäkuskus-klubilta lähtöisin oleva huippusuosittu Suomen hauskimmat mamut -stand up show kiertää syksyllä Suomea ristiin rastiin!
Suomen hauskimpien mamujen show naurattaa yleisöä kokemuksilla erilaisten kulttuurien kohtaamisesta, suomalaisista tehdyillä huomioilla ja mitä hauskimmilla jutuilla arkielämästä.
Kiertueen vakiokasvot ovat somesta tutut koomikot Mebe ja Fabe. Illat isännöivä Mebe voittaa yleisön nopeilla jutuilla ja improvisaatiolla ja TikTokista tunnettu Fabe tykittää nauruja mm. isävitseillä. Jokaisen keikan päättää tunnettu koomikko, eli illan kiintiösuomalainen. Lavalla saatetaan nähdä myös lupaavia aloittelevia koomikoita.
Suomen hauskimmat mamut on lämminhenkinen, ronskiakin huumoria sisältävä esitys, joka naurattaa vedet silmissä.
Seuraa kiertuetta somessa Meben ja Faben kanavilla:
Instagram: @mebekoomikko, TikTok: @koomikkomebe
Instagram, TikTok: @comedyfabe
www.suomenstandupclub.fi/mamut
Järjestäjä: Suomen Stand Up Club
Esityksen kesto n. 1 h 45 min., sisältäen tauon
Ikäraja 18 vuotta
Liput:
30,00 € peruslippu
26,50 € ryhmälippu, väh. 10 hlöä

Kaihon Karavaanin Joulu: Kyösti Mäkimattila
2023-12-03 18:00
Kaihon Karavaani ja Kyösti Mäkimattila lähtevät yhteiselle kirkkokiertueelle marraskuun lopulla!
“Intohimoisena jouluihmisenä tunnettua Kyöstiä ei pestiin tarvinnut liiemmälti ylipuhua ja nyt tyyliniekkojen konserttisuunnitelmat ovatkin jo pitkällä. Klassikkoteoksia, uutukaisia ja omia suosikkeja Kaihon Karavaanin mukaansatempaavalla otteella, sitä kaikkea on tarjolla! Jouluiseen tunnelmaan voit virittäytyä kanssamme sekä kirkoissa, että konserttisaleissa!” yhtye kommentoi.
Konsertin kesto noin 1h 45min, sis. väliajan
Liput 29,90 €

Mikkelin kaupungin itsenäisyyspäivän juhla
2023-12-06 13:00 - 17:00
Mikkelin kaupunki järjestää itsenäisyyspäivän juhlan 6.12. konsertti- ja kongressitalo Mikaelissa. Tilaisuus alkaa kahvitarjoilulla kello 13. Juhlaohjelma alkaa kello 14.
Juhlaan on vapaa pääsy. Pukukoodi: Juhlava, kunnia- ja ansiomerkit. Yleisölämpiössä kahvitarjoilun aikana esiintyy soittajia Mikkelin musiikkiopistosta: Akseli Kellman, kitara; Vilma Keskitalo, klarinetti; Otto Lindstedt, eufonium; Meeri Lyytinen, viulu; Ennika Paalanen, piano; Niilo Pirhonen, piano. Säestys: Mirva Helske.
Itsenäisyyspäivän juhlassa julkistetaan myös vuoden 2023 Pro Mikkeli -mitalin saaja. Juhlassa on tulkkaus suomalaiselle viittomakielelle.
Ohjelma kello 14 alkaen
Lippu saapuu, Mikkelin nuorisovaltuusto
Fanfaari, Ville Viitakoski, trumpetti
Valon ikuisuus, Tanssikoulu La Carmencita
Tervehdyspuhe, Jarno Strengell, kaupunginhallituksen 1. varapuheenjohtaja
Pro Mikkeli -mitalin luovuttaminen
Koti, Carmen Rodergas, tanssi
Juhlapuhe, Nina Rasola, puheenjohtaja, Etelä-Savon Yrittäjät
Musiikkia, Mikkelin kaupunginorkesteri, Jyrki Lasonpalo, konserttimestari
säv. Erkki Melartin, Serenadi jousiorkesterille, I Alla Marcia
säv. Kalervo Tuukkanen, Romanttisia tuokioita, III Romanssi
säv. Jean Sibelius, Finlandia
Tilaisuuden lopuksi lauletaan Maamme.

Jari Sillanpään Joulu
2023-12-07 19:00
Jari Sillanpään Joulu
Tule ja koe upea joulutunnelma Jarin omien joulukappaleiden ja kaikkien tuntemien joululaulujen parissa. Jari upeiden Suomen eturivimuusikoiden kanssa loihtii Sinulle ja läheisillesi taatusti Joulun tunnelman.
Tervetuloa kuuntelemaan ja nauttimaan Jouluisesta henkäyksestä Jarin kanssa!
Kesto n. 2 h, esityksessä on väliaika.
Liput :
Peruslippu 57,10 €
Ryhmät yli 20 hlöä: 47,10 €
